877 йылда Бөйөк Моравия тарафынан Кесе Польша яуланғас, Бөйөк Польша поляк дәүләте формалашыуының үҙәге булып ҡалған, уның баш ҡалаһы Гнезно булған. Пясттар нәҫеле вәкиле Бөйөк Польша кенәзе Мешко I (960—992) Польшаның тәүге билдәле хакимы булған; 966 йылда ул көнбайыш йолаһы буйынса Христиан динен ҡабул иткән. Уның улы Батыр Болеслав I-нең хакимлығы осоронда Польша кенәзлеге үҙенең сәскә атыуын кисергән.